open-index/open-wikipedia-markdown huggingface dataset:
Λιαμουίγκα

Το Όρος **Λιαμουίγκα** (αγγλ. *Mount Liamuiga*) είναι ηφαίστειο με την κορυφή του σε υψόμετρο 1.156 μέτρα πάνω από την επιφάνεια της θάλασσας, που βρίσκεται στο βορειοδυτικό μέρος της νήσου Άγιος Χριστόφορος (Σαιν Κιτς). Η κορυφή του αποτελεί το υψηλότερο σημείο όχι μόνο του νησιού, αλλά και του νησιωτικού κράτους Άγιος Χριστόφορος και Νέβις, καθώς και του συνόλου των βρετανικών Υπήνεμων Νήσων στην ανατολική Καραϊβική. Το δυνητικώς ενεργό αυτό στρωματοηφαίστειο έχει κρατήρα διαμέτρου χιλίων περίπου μέτρων στην κορυφή του, ο οποίος περιέκλειε μια αβαθή λίμνη μέχρι το 1959 και πάλι από τις αρχές του 21ου αιώνα και μετά. Οι τελευταίες επιβεβαιωμένες εκρήξεις του ηφαιστείου συνέβησαν λίγο μετά το 200 π.Χ., ενώ κάποιες αναφορές πιθανών εκρήξεων τα έτη 1692 και 1843 θεωρούνται αβέβαιες.

Το Λιαμουίγκα ονομαζόταν παλαιότερα **Μάουντ Μίζερυ**, δηλαδή **«βουνό της δυστυχίας»**. Η μετονομασία έγινε την ημερομηνία της αποκτήσεως της ανεξαρτησίας της χώρας, στις 19 Σεπτεμβρίου 1983. Ωστόσο αρκετοί παλαιότεροι κάτοικοι το ονομάζουν ακόμα Μάουντ Μίζερυ. Η ονομασία *Liamuiga* προέρχεται από εκείνη των Καραΐβων για ολόκληρο το νησί Σαιν Κιτς και είναι πολύ πιο θετική, καθώς σημαίνει «γόνιμη γη».

## Παραπομπές


Λιαμουιγκα
Κοπτικό Μουσείο

Το **Κοπτικό Μουσείο** είναι μουσείο στο Κοπτικό Κάιρο, τμήμα της παλαιάς πόλεως του Καΐρου, στην Αίγυπτο. Κατέχει τη μεγαλύτερη συλλογή αντικειμένων των Κοπτών σε ολόκληρο τον κόσμο, που περιλαμβάνουν και τα σημαντικότερα έργα της κοπτικής τέχνης. Ιδρύθηκε από τον Μάρκο Σιμάικα το 1908 για να στεγάσει αρχαία δείγματα της αρχαίας κοπτικής τέχνης. Το μουσείο διατρέχει την ιστορία της Αιγύπτου από τις απαρχές της μέχρι και τον 20ό αιώνα. Ανεγέρθηκε σε οικόπεδο 8 στρεμμάτων που προσφέρθηκε από την Κοπτική Ορθόδοξη Εκκλησία, υπό την αιγίδα του τότε Κόπτη Πατριάρχη Κυρίλλου Ε΄.

## Παραπομπές


 
* Επίσημος ιστότοπος του Κοπτικού Μουσείου (στην αγγλική)

Κοπτικο Μουσειο
Μουσειο
Μουσειο
Ραφαέλα Πετρίνι

Η **Ραφαέλα Πετρίνι** (*Raffaella Petrini*, γενν. στις 15 Ιανουαρίου 1969 ) είναι Ιταλίδα καθολική μοναχή του Τάγματος των Φραγκισκανών Αδελφών της Ευχαριστίας (FSE) και από το 2025 υπηρετεί ως πρόεδρος της Παπικής Επιτροπής και του Κυβερνείου του Κράτους του Βατικανού – η πρώτη γυναίκα που ανέλαβε ποτέ αυτή τη θέση, όπως και την προηγούμενη θέση της, αυτή της Γενικής Γραμματέως του Κυβερνείου (2021–2025).

## Βιογραφία
Η Πετρίνι γεννήθηκε στη Ρώμη και σπούδασε πολιτικές επιστήμες στο πανεπιστήμιο LUISS.  Συνέχισε μεταπτυχιακές σπουδές στις ΗΠΑ στο Barney School of Business του Πανεπιστημίου του Χάρτφορντ (2001, μεταπτυχιακό στην οργανωσιακή συμπεριφορά).  Επέστρεψε στη Ρώμη και το 2008 ξεκίνησε σπουδές στο Παπικό Πανεπιστήμιο Αγίου Θωμά Ακινάτη (Angelicum), όπου απέκτησε διδακτορικό το 2014 και δίδαξε οικονομική κοινωνιολογία και οικονομία της κοινωνικής πρόνοιας.
 
Από το 2005 έως το 2021 εργάστηκε στην Κονγκρεγκασία για την Ευαγγελίωση των Λαών.

## Καριέρα στο Βατικανό
Στις 4 Νοεμβρίου 2021 ο Πάπας Φραγκίσκος την διόρισε Γενική Γραμματέα του Κυβερνείου του Κράτους του Βατικανού — η πρώτη γυναίκα στην ιστορία σε αυτή τη θέση.  Στις 13 Ιουλίου 2022 διορίστηκε μέλος του Δικαστηρίου των Επισκόπων, μαζί με άλλες δύο γυναίκες.ref>

Την 1η Μαρτίου 2025 ανέλαβε πρόεδρος του Κυβερνείου του Βατικανού, έπειτα από διορισμό από τον Πάπα Φραγκίσκο. Η θητεία της ανεστάλη αυτομάτως μετά τον θάνατο του Πάπα, τον Απρίλιο του 2025.  Ο νέος Πάπας Λέων ΙΔ΄, την επανεπιβεβαίωσε στη θέση της.

Η Πετρίνι αποτελεί ιστορική φυσιογνωμία στη σύγχρονη ιστορία του Βατικανού, σηματοδοτώντας σημαντικά βήματα για τη συμμετοχή των γυναικών στη διοίκηση της Ρωμαιοκαθολικής Εκκλησίας.

## Παραπομπές


Κατηγορία:Μοναχές
Κατηγορία:Ηγέτες εν ενεργεία
Μικρονησιακές βουλευτικές εκλογές 2025

Στις 4 Μαρτίου 2025 πραγματοποιήθηκαν **γενικές εκλογές** στις Ομόσπονδες Πολιτείες της Μικρονησίας  για την ανάδειξη 10 από τις 14 έδρες του Κογκρέσου της Μικρονησίας με θητεία δύο ετών.  Δεν υπάρχουν πολιτικά κόμματα στις Ομόσπονδες Πολιτείες της Μικρονησίας, επομένως όλοι οι υποψήφιοι και τα εκλεγμένα μέλη είναι ανεξάρτητοι.

## Εκλογικό σύστημα
Το Κογκρέσο της χώρας αποτελείται από 14 μέλη:
10 βουλευτές εκλέγονται κάθε δύο χρόνια με πλειοψηφικό σύστημα (first-past-the-post) σε μονοεδρικές περιφέρειες.

4 γερουσιαστές, ένας από κάθε πολιτεία (Γιάπ, Τσουκ, Πονπέι και Κοσράε), εκλέγονται κάθε τέσσερα χρόνια.

## Αποτελέσματα

## Παραπομπές


2025
Μικρονησια
Ρακράνζ

Το **Ρακράνζ** (, , , ) είναι γαλλική κοινότητα στο νομό της Μοζέλ, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μοζέλ
Π.Ο. Ψυχικού

Ο **Ποδοσφαιρικός Όμιλος Ψυχικού** ή απλούστερα **ΠΟΨ**, είναι το παλαιότερο ποδοσφαιρικό σωματείο της περιοχής του Ψυχικού, ιδρυθείς το 1926. Τα χρώματα του αποτελούν το πράσινο και το λευκό. Λόγω της έλλειψης γηπέδου στο Ψυχικό, η έδρα του ΠΟΨ βρίσκεται προς το παρόν στα Μελίσσια, ενώ στο παρελθόν έχει παίξει και στου Παπάγου και κυρίως στο Νομισματοκοπείο. Η ομάδα είναι ενταγμένη στα τοπικά πρωταθλήματα της Ε.Π.Σ. Αθηνών.

## Ιστορία

Ιδρύθηκε το 1926 στo Νέο Ψυχικό από Μικρασιάτες πρόσφυγες με την επωνυμία *[[Μικρασιατική Αθηνών|Μικρασιατική Ένωσις Αθηνών]]*, με χρώματα το κίτρινο και το λευκό. 

Παρότι η ομάδα ιδρύθηκε στο Ψυχικό, η προσφυγική καταγωγή των ιδρυτών και των μελών της αποτέλεσε τροχοπέδη στην εξέλιξή της. Η εύπορη τοπική κοινωνία δεν επιθυμούσε να εκπροσωπείται στον αθλητικό χώρο της Αθήνας από έναν σύλλογο προσφύγων, με αποτέλεσμα η στήριξη προς την ομάδα να είναι πρακτικά ανύπαρκτη.

Για να αποφευχθεί η διάλυσή της, αποφασίστηκε η μετεγκατάσταση του συλλόγου στην περιοχή του Δουργουτίου, όπου βρήκε αποδοχή από την καθαρά προσφυγική τοπική κοινωνία και κατάφερε να αναπτυχθεί.

Το 1948, η Μικρασιατική Ένωσις Αθηνών συγχωνεύτηκε με την Α.Ε. Ψυχικού, η οποία είχε ιδρυθεί το 1937 στο Ψυχικό. Ο νέος σύλλογος πήρε την ονομασία Π.Ο. Ψυχικού και επέστρεψε, ύστερα από 22 χρόνια, στον τόπο της αρχικής του ίδρυσης αφού οι αντιλήψεις που αποτέλεσαν αιτία για την μετέγκατασταση της είχαν πια ξεπεραστεί.

Το 1956–57 ως πρωταθλητής της Β’ κατηγορίας ανήλθε στην Α2. Το 1961–62 ανήλθε στην επόμενη κατηγορία την Α1.

Την αγωνιστική περίοδο 2024-2025 ο Π.Ο.Ψ. κατέκτησε το πρωτάθλημα στον 1ο όμιλο της Β Κατηγορίας και κέρδισε την άνοδο στην Α Κατηγορία για πρώτη φορά μετά από 38 χρόνια.

### Παρουσία ανά έτος

## Άλλα αθλήματα
### Κολύμβηση
Η εξαιρετική συνεργασία του Π.Ο.Ψ. με τον δήμο Φιλοθέης-Ψυχικού είχε ως απόρροια να προστεθεί με απόλυτη επιτυχία το άθλημα της κολύμβησης στο οποίο συμμετέχουν άτομα όλων των ηλικιών.

Οι εγκαταστάσεις του κολυμβητηρίου βρίσκονται στο Αθλητικό Κέντρο Νέου Ψυχικού επί της οδού Ρήγα Φεραίου, όπου στεγάζονται και τα γραφεία του συλλόγου.

### Γυμναστική
Η γυμναστική γυναικών, αποτελεί ένα επιπλέον άθλημα που παρέχει ο Π.Ο.Ψ. και το οποίο έχει παρουσιάσει απήχηση στις αθλήτριες της περιοχής και όχι μόνο.

Οι εγκαταστάσεις του γυμναστηρίου είναι επίσης στο Αθλητικό Κέντρο Νέου Ψυχικού και διαθέτουν κλειστό γυμναστήριο πλήρως εξοπλισμένο με σύγχρονα όργανα εκγύμνασης.

Το άθλημα της γυμναστικής περιλαμβάνει τα επιμέρους τμήματα:
* Σουηδική
* Fitness
* Total Body
* Αεροβική
* Πιλάτες

## Παραπομπές


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1926
Κατηγορία:Ποδοσφαιρικές ομάδες Ελλάδας
Κατηγορία:Π.Ο. Ψυχικού
Ποταμός Ισσέρ

Ο **ποταμός Ισσέρ** (αραβ. وادي يسر, γαλλ. *Oued Isser*) είναι μέσου μεγέθους ποταμός στην Αλγερία. Πηγάζει στην Επαρχία Μεντέα και, μαζί με τον Σεμπαού, είναι οι βασικοί ποταμοί που διαρρέουν την Κάτω Καβυλία. Ο Ισσέρ εκβάλλει στη Μεσόγειο Θάλασσα κοντά στην παραλιακή town of Τζινέτ.

## Παραπομπές


Ισσερ
Μιμή Κυπριανού

Η **Ερασμία «Μιμή» Κυπριανού** (1932 – 22 Νοεμβρίου 2021) ήταν η πρώτη Πρώτη Κυρία της Κύπρου από το 1977 έως το 1988, κατά τη διάρκεια της προεδρίας του συζύγου της, Σπύρου Κυπριανού. 

Ήταν η πρώτη επίσημη πρώτη κυρία της Κύπρου, καθώς ο πρώτος πρόεδρος της χώρας, Αρχιεπίσκοπος Μακάριος Γ΄, κληρικός, ήταν άγαμος.

## Βιογραφία
Η Κυπριανού γεννήθηκε ως **Ερασμία Παπαθεοκλήτου** στη Βέροια της Ημαθίας. Μετακόμισε στο Λονδίνο για να σπουδάσει αγγλική λογοτεχνία. 

Κατά τη διάρκεια των φοιτητικών της χρόνων στο Λονδίνο, η Παπαθεοκλήτου γνώρισε τον μελλοντικό σύζυγό της, Σπύρο Κυπριανού, ο οποίος ήταν φοιτητής νομικής. Η Παπαθεοκλήτου και ο Κυπριανού άρχισαν να συνεργάζονται σε φιλανθρωπικές δραστηριότητες για την Εθνική Φοιτητική Ένωση Κυπρίων Αγγλίας (ΕΦΕΚΑ), συμπεριλαμβανομένων θεατρικών παραστάσεων και θεατρικών παραγωγών για τη συγκέντρωση χρημάτων για μια σχολή, στην οποία φοιτούσαν Ελληνοκύπριοι στο Λονδίνο. 

Το ζευγάρι παντρεύτηκε στην Αθήνα το 1956 και απέκτησε δύο γιους, τον Αχιλλέα και τον Μάρκο, ο οποίος αργότερα ασχολήθηκε και αυτός με την πολιτική. Όταν ήταν ο ίδιος υπουργός Εξωτερικών, επισκέφθηκε με την μητέρα του τον Δήμο Βέροιας τον Ιούλιο του 2008 για τα εγκαίνια της έκθεσης βιβλίων τμήματος «Σπύρου Κυπριανού» της Δημοτικής Βιβλιοθήκης Βέροιας, δωρεά του Γενικού Προξενείου της Κυπριακής Δημοκρατίας στη Θεσσαλονίκη και του Σχολείου Ειδικής Αγωγής Δευτεροβάθμιας Εκπαίδευσης στο Λαζοχώρι.

Στις 14 Δεκεμβρίου 1977, ο γιος του ζευγαριού, Αχιλλέας, απήχθη, ενώ βρισκόταν στο στρατόπεδο, όπου υπηρετούσε ως ανθυπολοχαγός των ΛΟΚ. Την ίδια μέρα οι απαγωγείς του Αχιλλέα φέρεται να έστειλαν ηχητικό μήνυμα στον Πρόεδρο Κυπριανού μέσω μαγνητοταινίας στο οποίο έθεταν τους όρους τους. Στις 18 Δεκεμβρίου 1977, ο Αχιλλέας αφέθηκε ελεύθερος.

Κατά τη θητεία του συζύγου της επέβλεψε η ίδια την ανακαίνιση του Προεδρικού Μεγάρου, που έγινε σύμφωνα με το προσωπικό της γούστο. Τη δεκαετία του 1980 αποτελούσε σύμβολο στυλ και κομψότητας. 

Τα τελευταία χρόνια της ζωής της ζούσε στην Έγκωμη. Είχε δύο εγγονές (κόρες του Αχιλλέα), την Κατερίνα και τη Μιμή.

Πέθανε στη Λευκωσία, όπου νοσηλευόταν στο Γενικό Νοσοκομείο Λευκωσίας, στις 22 Νοεμβρίου 2021, σε ηλικία 89 ετών. 

Τάφηκε στο Κοιμητήριο Αγίου Νικολάου στη Λεμεσό.

## Παραπομπές


## Εξωτερικοί σύνδεσμοι
* «Μιμή Κυπριανού - Έκκληση - Απαγωγή Αχιλλέα Κυπριανού - 1977». Ανακτήθηκε στις 14 Μαΐου 2025.

Κατηγορία:Σύζυγοι Προέδρων της Κυπριακής Δημοκρατίας
Κατηγορία:Έλληνες ομογενείς στην Κύπρο
Κατηγορία:Έλληνες ομογενείς στο Ηνωμένο Βασίλειο
Ρίτσαρντ Φράνσις Μπάρτον

Ο σερ **Ρίτσαρντ Φράνσις Μπάρτον** (αγγλ. *Sir Richard Francis Burton*, 19 Μαρτίου 1821 – 20 Οκτωβρίου 1890) ήταν Βρετανός εξερευνητής, λοχαγός, ανατολιστής και συγγραφέας. Γνωστός έγινε από τα ταξίδια και τις εξερευνήσεις του, ιδίως στην Αφρική, αλλά και στην Ασία και τη Νότια Αμερική, ενώ είχε εκτεταμένες γνώσεις γλωσσών και πολιτισμών: λέγεται ότι ομιλούσε έως και 29 διαφορετικές γλώσσες. Η περίφημη εξερεύνηση των Μπάρτον και Σπηκ σε αναζήτηση των θρυλικών πηγών του Νείλου αναφέρεται στο μυθιστόρημα του Ιουλίου Βερν *[[Πέντε εβδομάδες με αερόστατο]]* (1863).

## Βιογραφικά στοιχεία
### Τα πρώτα χρόνια
O Ρίτσαρντ Φράνσις Μπάρτον γεννήθηκε το 1821 στο Τορκή του Ντέβον της νοτιοδυτικής Αγγλίας, αν και στην αυτοβιογραφία του γράφει ψευδώς ότι γεννήθηκε στο οικογενειακό σπίτι στο Έλστρη του Χάρτφορντσιρ. Η αλήθεια είναι ότι στο Έλστρη βαπτίσθηκε, στις 2 Σεπτεμβρίου 1821. Πατέρας του ήταν ο αντισυνταγματάρχης του πεζικού Τζόζεφ Νέτερβιλ Μπάρτον, ενώ μητέρα του ήταν η Μάρθα Μπέικερ, κόρη και συγκληρονόμος του Ρίτσαρντ Μπέικερ, ενός πλούσιου ευγενούς γαιοκτήμονα, του οποίου το μικρό όνομα δόθηκε και στον μελλοντικό εξερευνητή. Ο Ρίτσαρντ Φράνσις είχε δύο αδέλφια: τη Μαρία Κάθριν Ελίζαμπεθ Μπάρτον (που παντρεύτηκε τον αντιστράτηγο Χένρυ Γουίλιαμ Στίστεντ, μετέπειτα αντικυβερνήτη του Οντάριο) και τον Έντουαρντ Τζόζεφ Νέτερβιλ Μπάρτον.

Από παιδί ο Ρίτσαρντ Φράνσις ήταν εξοικειωμένος με τη ζωή σε άλλες χώρες, καθώς μοίραζε τον χρόνο του μεταξύ του Έλστρη και της πόλεως Τουρ της Γαλλίας, όπου ζούσε ο πατέρας του επειδή είχε αναζητήσει ένα καλύτερο κλίμα για το άσθμα του, και εκεί ο μικρός πήγε για πρώτη φορά σχολείο. Κατόπιν τα τρία αδέλφια παρακολούθησαν μαθήματα στη μικρή ιδιωτική σχολή ενός John Gilchrist, ο οποίος τους έμαθε τις βάσεις της αρχαίας ελληνικής και της λατινικής γλώσσας. 

Ο πατέρας του εξερευνητή είχε επίσης μερικά «περιπετειώδη» ενδιαφέροντα, όπως το κυνήγι του αγριόχοιρου (στο οποίο κάποτε είχε τραυματισθεί) και κατόπιν τα πειράματα χημείας. Η οικογένεια επέστρεψε στην Αγγλία το 1829 και τα αγόρια στάλθηκαν εσωτερικά σε ένα προπαρασκευαστικό σχολείο στο Ρίτσμοντ Γκρην του Λονδίνου. Ωστόσο οι συνθήκες διδασκαλίας και διατροφής εκεί δεν ήταν καλές, παρά τα υψηλά δίδακτρα, και όταν ξέσπασε και επιδημία ιλαράς στο σχολείο, ο πατέρας τα κράτησε σπίτι πληρώνοντας δασκάλους για τη μόρφωσή τους, ενώ σύντομα η οικογένεια ξανάφυγε για τη Γαλλία, παραμένοντας για ένα έτος στο Μπλουά και μετά, περνώντας από τη Μασσαλία και το Λιβόρνο, η οικογένεια εγκαταστάθηκε στην Πίζα της Ιταλίας, γεγονός που επέτρεψε στον Ρίτσαρντ Φράνσις και τον αδελφό του να μάθουν ιταλικά και ελεύθερο σχέδιο. 

## Παραπομπές


## Εξωτερικοί σύνδεσμοι
* 

Κατηγορία:Άγγλοι εξερευνητές
Κατηγορία:Άγγλοι περιηγητές
Κατηγορία:Εξερευνητές της Αφρικής
Δισκόκακτος

Ο **δισκόκακτος** (λατινική και επιστημονική ονομασία *Discocactus*) είναι γένος δικοτυλήδονων φυτών που ανήκει στην οικογένεια των κάκτων, τα κακτοειδή. Τα φυτά αυτά ενδημούν στη νότια Βραζιλία, την ανατολική Βολιβία και τη βόρεια Παραγουάη., όπου κινδυνεύουν με εξαφάνιση.

## Παραπομπές


Δισκοκακτος
Σάμουελ Τελέκι

Ο **κόμης Σάμουελ Τελέκι του Σεκ** (ουγγρ. *Sámuel Teleki de Szék*, 1 Νοεμβρίου 1845 &ndash; 10 Μαρτίου 1916) ήταν Ούγγρος εξερευνητής που ηγήθηκε της πρώτης εξερευνητικής αποστολής στη βόρεια Κένυα. Υπήρξε ο πρώτος Ευρωπαίος που είδε τη λίμνη Τουρκάνα (πρώην Λίμνη Ροδόλφου).

Ο Τελέκι γεννήθηκε το 1845 στο Ερνέι (τότε Σάρομπέρκε), χωριό της Τρανσυλβανίας που τότε ανήκε στο Βασίλειο της Ουγγαρίας, ως μέλος της εξέχουσας ουγγρικής οικογένειας των Τελέκι, που είχε δράση τόσο στην πολιτική όσο και στον πολιτισμό. Ο προπάππους του Σαμουήλ (1739–1822), ηγεμόνας στην Τρανσυλβανία, είχε ιδρύσει την ομώνυμη βιβλιοθήκη στην πόλη Τίργκου Μούρες, μία από τις πρώτες σε όλη τη σημερινή Ρουμανία.

## Παραπομπές


Κατηγορία:Εξερευνητές της Αφρικής
Γκουντιάλ

Ο **Γκουντιάλ** είναι ποταμός στο βορειοανατολικό Αζερμπαϊτζάν. Ρέει μέσω των Περιφερειών Γκουμπά και Χατσμάζ.

## Πληροφορίες
Ο Γκουντιάλ ξεκινάει από τη βόρεια πλαγιά του Τουφάν Νταγκ στο Μεγάλο Καύκασο, στα 3.000 μέτρα πάνω από την επιφάνεια της θάλασσας, στην Περιφέρεια Γκουμπά. Ο ποταμός καταλήγει στην Κασπία Θάλασσα μέσω της Περιφέρειας Χατσμάζ.

Το νερό από τον Γκουντιάλ χρησιμοποιείται για άρδευση και μέρος του νερού ρέει επίσης στο κανάλι Σαμούρ-Αμπσερόν.

## Στατιστικά
Το μήκος του Γκουντιάλ είναι 108 χλμ. και το μέγεθος της λεκάνης απορροής είναι 799 χλμ2. Η μέση ετήσια κατανάλωση νερού είναι 6,85 κυβικά μέτρα ανά δευτερόλεπτο.

Ο ποταμός τροφοδοτείται κυρίως από χιόνι (50%), υπόγειο νερό (32%) και βροχή (18%). Από τον Απρίλιο έως τον Ιούλιο, ο ποταμός πλημμυρίζει λόγω της τήξης του χιονιού και της αύξησης του νερού.

## Παραπομπές



Κατηγορία:Ποταμοί του Αζερμπαϊτζάν
Κατηγορία:Επαρχία Γκοϊτσάι
Κατηγορία:Επαρχία Καμπάλα
Ράντζιε (Βοεβοδάτο Βαρμίας-Μαζουρίας)

Το **Ράντζιε** () είναι χωριό της Γκμίνα Βιντμίνι, στο Πόβιατ Γκιζίτσκο του Βοεβοδάτου Βαρμίας-Μαζουρίας, στη βόρεια Πολωνία.

Βρίσκεται περίπου 7 χλμ. νοτιοανατολικά του Βιντμίνι, 25 χλμ. νοτιοανατολικά του Γκιζίτσκο και 106 χλμ. ανατολικά της πρωτεύουσας του βοεβοδάτου, Όλστιν.

## Παραπομπές


Κατηγορία:Χωριά της Πολωνίας
Αφόνσου Γκονσάλβες Μπαλντάγια

Ο **Αφόνσου Γκονσάλβες Μπαλντάγια** (πορτογαλ. *Afonso Gonçalves Baldaia*, περ. 1415 - 1481) ήταν Πορτογάλος θαλασσοπόρος εξερευνητής, που περιέπλευσε μεγάλο μέρος των παραλίων της Δυτικής Σαχάρας το 1435-1436 για λογαριασμό του Πορτογάλου πρίγκιπα Ερρίκου του Θαλασσοπόρου. Αργότερα έγινε ένας από τους πρώτους εποίκους της νήσου Τερσέιρα των Αζορών.

## Υπόβαθρο
Σχεδόν τίποτα δεν είναι γνωστό για την καταγωγή του Μπαλντάγια. Λέγεται ότι υπήρξε ο πρώτος άνθρωπος με το συγκεκριμένο επώνυμο στα πορτογαλικά αρχεία και έτσι είναι πιθανό να προερχόταν από οικογένεια ξενικής καταγωγής. Είναι γνωστό ότι ξεκίνησε ως οινοχόος (*copeiro*) στα διαμερίσματα του Ερρίκου του Θαλασσοπόρου.

## Παραπομπές


## Πηγές
* João de Barros: *Décadas da Ásia: Dos feitos, que os Portuguezes fizeram no descubrimento, e conquista, dos mares, e terras do Oriente*, Τόμ. 1 (Dec I, Lib.1-5), 1552-1559
* Gomes Eanes de Zurara: *Crónica dos feitos notáveis que se passaram na Conquista da Guiné por mandado do Infante D. Henrique* or *Chronica do descobrimento e conquista da Guiné* [μετάφρ. 1896-1899 από τους C.R. Beazley & E. Prestage ως *The Chronicle of the Discovery and Conquest of Guinea*, εκδ. Halyut, Λονδίνο τόμ. 1, τόμ. 2, 1453
* Diffie, Bailey W., και George D. Winius: *Foundations of the Portuguese empire, 1415-1580* University of Minnesota Press, Minneapolis 1977
* Quintella, Ignaco da Costa: *Annaes da Marinha Portugueza*, 2 τόμοι, Academia Real das Sciencias, Λισαβόνα 1839-1840, τόμ. 1
* Russell, P.E.: *Prince Henry the Navigator: a life*, Yale University Press, New Haven 2001

Κατηγορία:Πορτογάλοι εξερευνητές
Κατηγορία:Πορτογαλική εξερεύνηση κατά την Εποχή των Ανακαλύψεων
Χράμι (ποταμός)

Ο **Χράμι** ή *Αναχατήρ*' (γεωργ. ხრამი, αζερ. *Anaxatır*), γνωστός στον άνω ρου του ως **Κτσια**, είναι ποταμός στην ανατολική Γεωργία και το δυτικό Αζερμπαϊτζάν, δεξιός παραπόταμος του Κύρου. Το μήκος του Χράμι είναι 201 χιλιόμετρα και η έκταση της λεκάνης απορροής του είναι 8.340 τετραγωνικά χιλιόμετρα. Ο ποταμός πηγάζει στην Οροσειρά Τριαλέτι και κατόπιν ρέει μέσα σε μια βαθιά κοιλάδα. Τροφοδοτείται κυρίως από λιωμένα χιόνια και κυριότεροι παραπόταμοί του είναι ο Ντεμπέντ (αριστερός παραπόταμος) και ο Μασαβέρα (αζερ. *Τσαπάλ*, δεξιός). Τρία υδροηλεκτρικά εργοστάσια και το φράγμα που δημιούργησε τον ταμιευτήρα Τσάλκα έχουν ανεγερεθεί επί του Χράμι.

## Παραπομπές


Κατηγορία:Ποταμοί της Γεωργίας
Κατηγορία:Ποταμοί του Αζερμπαϊτζάν
Κατηγορία:Διεθνείς ποταμοί της Ασίας
Οροσειρά Τριαλέτι

Η **Οροσειρά Τριαλέτι** (γεωργ. თრიალეთის ქედი) είναι υπο-οροσειρά του Ελάσσονος Καυκάσου στην περιοχή Σάμτσχε-Τζαβαχέτι της νότιας Γεωργίας. Το ανατολικό μέρος της διατρέχει τα δυτικά σύνορα του Δήμου Τιφλίδας, ενώ το δυτικό ακολουθεί τον ρου του ποταμού Κύρου (Μτκβάρι) μέχρι τα νοτιοδυτικά του Μπορτζόμι. Το μήκος της Οροσειράς Τριαλέτι είναι 144 χιλιόμετρα και το μέγιστο εύρος της φθάνει τα 30 χιλιόμετρα. Η οροσειρά δημιουργήθηκε από ηφαιστειακή δραστηριότητα κατά τη διάρκεια της Παλαιογενούς περιόδου. Υπάρχουν πολλές στερεοποιημένες μικρής ηλικίας ροές ανδεσιτικής λάβας στο δυτικό μέρος της οροαειράς. Το υψηλότερο σημείο της είναι η κορυφή του όρους Σαβίκλντε (η ονομασία σημαίνει «μαύρος γκρεμός» στη γεωργιανή γλώσσα), που έχει υψόμετρο 2.850 μέτρα πάνω από την επιφάνεια της θάλασσας. Οι περισσότερες πλαγιές της οροσειράς είναι καλυμμένες από δάση φυλλοβόλων, που αποτελούνται από βελανιδιές, οξιές και καρπίνους. Τα δυτικά μέρη ωστόσο καλύπτονται από εύκρατο δάσος κωνοφόρων, που εμπεριέχει και βελανιδιές με οξιές (μικτό δάσος).

## Χωριό
Υπάρχει και χωριό με την ονομασία Τριαλέτι, που βρίσκεται πάνω στην ομώνυμη οροσειρά, ανάμεσα στην Τσάλκα και το Ντμανίσι.

## Παραπομπές


Τριαλετι
Τζετζόρα

Ο **Τζεζόρα** (γεωργ. ჯეჯორა) είναι ποταμός της Γεωργίας, στην περιοχή Ράτσα. Το μήκος του φθάνει τα 45 χιλιόμετρα και έχει λεκάνη απορροής με έκταση 438 τετραγωνικά χιλιόμετρα. Είναι αριστερός παραπόταμος του Ριόνι. Πηγάζει στη Νότια Οσσετία, στο τμήμα Ντβαλέτι της κύριας λεκάνης απορροής του Μεγάλου Καυκάσου, 2.975 μέτρα πάνω από την επιφάνεια της θάλασσας, και ρέει προς δυτική κατεύθυνση. Νότια της κοιλάδας του ποταμού υψώνονται τα βουνά της οροσειράς της Ράτσα. Ενώνεται με τον Ριόνι στην κωμόπολη Όνι.

## Παραπομπές


Τζεζορα
Νήσος Αγίου Ιβάν

Η **Νήσος Αγίου Ιβάν** (βουλγ. остров св. Иван, μεταγρ. *ostrov Sveti Ivan*) είναι το μεγαλύτερο νησί της Βουλγαρίας στη Μαύρη Θάλασσ, μολονότι έχει έκταση μόλις 0,66 τετραγωνικό χιλιόμετρο. Βρίσκεται κοντά στην ηπειρωτική ακτή της χώρας, κοντά στh Σωζόπολη, μια πόλη με πλούσια ιστορία και δημοφιλές τουριστικό μέρος, και χωρίζεται από ένα στενό μήκους αρκετών εκατοντάδων μέτρων από το μικρό γειτονικό Νησί του Αγίου Πέτρου. Με μέγιστο ύψος 33 μέτρα πάνω από την επιφάνεια της θάλασσας, είναι επίσης το υψηλότερο από τα βουλγαρικά θαλάσσια νησιά. Απέχει 920 μέτρα από τη χερσόνησο Στόλετς, τη θέση της παλιάς πόλεως της Σωζόπολης.

## Παραπομπές


Αγιου Ιβαν
Άννων

Ο **Άννων** (αρχ.ελλ. *Ἄννων*) ήταν Καρχηδόνιος εξερευνητής (κάποτε αναφερόμενος ως βασιλιάς), που έζησε κατά τον 5ο αιώνα π.Χ. και έμεινε στην ιστορία για τη θαλάσσια εξερεύνησή του της Δυτικής Αφρικής. Ωστόσο η μοναδική ιστορική πηγή για το ταξίδι αυτό είναι ένας *[[περίπλους]]* που μεταφράσθηκε στην ελληνική.

Οι ιστορικοί έχουν επιχερήσει να ταυτοποιήσουν συγκεκριμένες τοποθεσίες κατά μήκος της διαδρομής του Άννωνος, βασισμένες στη μετάφραση αυτή. Σύμφωνα με ορισμένες σύγχρονες αναλύσεις, η εξερεύνησή του θα μπορούσε να είχε φθάσει μέχρι τη σημερινή Γκαμπόν, ενώ σύμφωνα με άλλους μελετητές δεν θα ήταν δυνατόν να έχει φθάσει πολύ μακρύτερα από το σημερινό νότιο Μαρόκο.

## Βιογραφικά ίχνη
Το όνομα «Άννων» ήταν πολύ συνηθισμένο μεταξύ των αρχαίων Καρχηδονίων. Τα όσα αρχαία κείμενα αναφέρουν συγκεκριμένα τον Άννωνα τον Θαλασσοπόρο δεν παρέχουν πολλά προς την κατεύθυνση της ταυτοποιήσεώς του με βεβαιότητα: Κάποια τον αναφέρουν ως βασιλιά, ενώ άλλα με τους λατινικούς όρους *dux* (= ηγέτης ή στρατηγός) ή *imperator* (= διοικητής ή αυτοκράτορας). Η ελληνική μετάφραση του *Περίπλου* του Άννωνος τον χαρακτηρίζει «βασιλέα», μια λέξη που μπορεί να εννοεί έναν βασιλιά, αλλά τον χρησιμοποιούσαν συχνά για άλλους υψηλόβαθμους Καρχηδόνιους αξιωματούχους. Υπάρχει πάντως ομοφωνία των μελετητών ως προς τη χρονολόγηση του Άννωνος στον 5ο αιώνα π.Χ..

## Ο ''Περίπλους'' του Άννωνος
Ο *Περίπλους* του Άννωνος σώζεται σε αρχαία ελληνικά χειρόγραφα, ενώ το καρχηδονιακό πρωτότυπο έχει χαθεί. Η ελληνική αυτή μετάφραση είναι περιληπτική και αριθμεί μόλις 101 στίχους. Μολονότι περιέχει αντιφάσεις και κάποια προφανή λάθη, είναι μάλλον φανερό ότι πράγματι προέρχεται από καρχηδονιακό κείμενο. Ο *Περίπλους* έχει χαρακτηρισθεί ως «το σωζόμενο κείμενο που είναι πλησιέστερο σε ένα δείγμα της καρχηδονιακής γραμματείας» και ως μία από τις λίγες υπάρχουσες καταγραφές αρχαίας εξερευνήσεως που έχουν γραφεί από τον ίδιο τον εξερευνητή.

Η μετάφραση στην ελληνική γλώσσα έγινε επίσης τον 5ο αιώνα π.Χ.. Με την πάροδο των αιώνων, αυτή αντιγράφηκε πολλές φορές από αρχαίους Έλληνες και από Βυζαντινούς γραφείς. Δύο τέτοια αντίγραφα είναι και τα μοναδικά σωζόμενα χειρόγραφα, το ένα από τον 9ο και το άλλο από τον 14ο αιώνα. Ο Κορράδος Γκέσνερ πραγματοποίησε την πρώτη μετάφραση στα λατινικά, που τυπώθηκε στη Ζυρίχη το έτος 1559.

## Παραπομπές


## Πηγές

* 
* 
* 
* 
* 
* 
* 
* 
* 

Κατηγορία:Εξερευνητές της Αφρικής
Νήσος Κις

Η **νήσος Κις** (Περσικά: کیش , γνωστή στα αρχαία ελληνικά ως **Ἀρακία**), είναι ένα νησί θέρετρο 91,5 τετραγωνικών χιλιόμετρων στην κομητεία Μπαντάρ Λένγκε, επαρχία Χορμοζγκάν, έξω από τη νότια ακτή του Ιράν στον Περσικό Κόλπο. Λόγω του καθεστώτος της ζώνης ελεύθερου εμπορίου, το νησί διατίθεται ως καταναλωτικός παράδεισος, προσφέροντας εμπορικά κέντρα, τουριστικά αξιοθέατα και ξενοδοχεία. Έχει εκτιμώμενο πληθυσμό περίπου 40.000 κατοίκων και περίπου 12 εκατομμύρια επισκέπτες ετησίως. 

## Παραπομπές


## Εξωτερικοί σύνδεσμοι
* 

Κατηγορία:Αξιοθέατα στο Ιράν
Κατηγορία:Νησιά του Ιράν
Κατηγορία:Λήμματα που περιέχουν κείμενο στα περσικά
7,92×36χλστ ΕΠΚ

Το **7,92×36 χλστ ΕΠΚ** ήταν ένα πειραματικό φυσίγγιο τυφεκίου που προοριζόταν για το ελαφρύ πολυβόλο ΕΠΚ, σχεδιασμένο από την ΠΥΡΚΑΛ (τότε ονομαζόμενη ΕΠΚ), μια ελληνική αμυντική εταιρεία. Το φυσίγγιο είναι ουσιαστικά ένας κάλυκας Μανλιχέρ 6,5 χλστ, κοντύτερο στα 36 χλστ και με λαιμό προς τα πάνω, μέχρι τη θαλάμη μιας σφαίρας 7,92 χλστ. Σχεδιάστηκε στα μέσα της δεκαετίας του 1930.

## Αναφορές

* Χριστούς Σαζάνιδης, "Τα όπλα τόν Ελληνόν (Τα όπλα των Ελλήνων) ", Μάιάντρος, Θεσσαλονίκη (1995) 
* W. Smith - J. Smith, "Μικρά όπλα του κόσμου", 10η αναθεώρηση., Στάκπολ, Χάρισμπεργκ (1973)

## Εξωτερικές συνδέσεις

* Άρθρο του Πύρκαλ στην ιστοσελίδα Hellenica μέσω του αρχείου Wayback Machine
* Ο Άντονι Γ. Γουίλιαμς, "Τα Πυροβόλα Επιθέσεως και τα Πυροβολήματα τους: Ιστορία και προοπτικές"
Κατηγορία:Στρατιωτικός εξοπλισμός της Ελλάδας
Μπαμπά γκανούς

μικρογραφία|Τα βασικά υλικά του μπαμπά γκανούς.
Το **μπαμπά γκανούς** (αραβικά: بابا غنوج, λατινοποιημένα: *bābā ġannūj*) είναι ένα ορεκτικό της λεβαντικής κουζίνας. Αποτελείται από ψιλοκομμένη ψητή μελιτζάνα, ελαιόλαδο, χυμό λεμονιού, διάφορα καρυκεύματα και ταχίνι. Η μελιτζάνα παραδοσιακά ψήνεται, είτε στο φούρνο ή είτε σε ανοιχτή φλόγα πριν ξεφλουδιστεί, έτσι ώστε ο πολτός να είναι μαλακός και να έχει καπνιστή γεύση. Είναι ένας τυπικός μεζές (ορεκτικό) της τοπικής κουζίνας, που συχνά σερβίρεται ως συνοδευτικό σε ένα κυρίως γεύμα ή ως σάλτσα για πίτα.

Το **μουταμπάλ** (αραβικά: متبل, κυριολ.: «πικάντικος») θεωρείται ότι είναι μια πιο πικάντικη εκδοχή του μπαμπά γκανούς.

## Ετυμολογία
Η λέξη *bābā* στα αραβικά αναφέρεται στον «πατέρα», ενώ *ġannūj* θα μπορούσε να είναι ένα όνομα. Ο συνδυασμός λέξεων ερμηνεύεται επίσης ως «πατέρας της κοκεταρίας» ή «επιεικής/χαϊδεμένος/φλερτατζής μπαμπάς» ή «κακομαθημένος γέρος μπαμπάς». Ωστόσο, δεν είναι βέβαιο αν η λέξη αναφέρεται σε ένα πραγματικό άτομο που απολαμβάνει το πιάτο ή στην μελιτζάνα (*bāḏinjān* ή *bātinjān* στα αραβικά).

## Παραλλαγές
μικρογραφία|Μουταμπάλ, πιο πικάντικη εκδοχή του μπαμπά γκανούς.
Τα πιάτα που αποτελούνται από πουρέ μελιτζάνας είναι συνηθισμένα σε κουζίνες από τη Δυτική Αφρική έως τη Ρωσία.

Οι εκδοχές του πιάτου στην ανατολική αραβική κουζίνα διαφέρουν ελαφρώς από εκείνες του Λεβάντε, καθώς το καρυκεύουν με κόλιανδρο και κύμινο. Αυτές οι εκδοχές μπορεί να είναι ελάχιστα πικάντικες και να γαρνίρονται με ψιλοκομμένο μαϊντανό ή φύλλα κόλιανδρου.

Στη Συρία, το πιάτο συχνά αναμειγνύεται με πρόβειο τυρί, κάνοντάς το πιο κρεμώδες.

Στην Τουρκία, το πιάτο είναι γνωστό ως *babaganuş* ή *abugannuş*. Ενώ τα υλικά ποικίλλουν από περιοχή σε περιοχή, τα βασικά (μελιτζάνες, ταχίνι, σκόρδο, λεμόνι) είναι γενικά τα ίδια.

Στην Αρμενία, το πιάτο είναι γνωστό ως μουταμπάλ. Τα βασικά συστατικά του αρμενικού μουταμπάλ είναι η μελιτζάνα, το ταχίνι, το σκόρδο, το λεμόνι και το κρεμμύδι. Οι περισσότεροι Αρμένιοι προσθέτουν επίσης κύμινο.

Στην Ελλάδα, ένα παρόμοιο πιάτο είναι γνωστό ως μελιτζανοσαλάτα. Το πιάτο δεν περιέχει ταχίνι, αλλά μόνο την ίδια την μελιτζάνα (εξ' ου και το όνομα), λίγο ελαιόλαδο και χυμό λεμονιού, κρεμμύδι και μπαχαρικά όπως το σκόρδο και το πιπέρι. Το πιάτο είναι δημοφιλές κατά τη διάρκεια της νηστείας της Σαρακοστής, καθώς προσφέρει μια εναλλακτική λύση στα ζωικά προϊόντα.

Στη Ρουμανία, ένα παρόμοιο πιάτο είναι γνωστό ως *salată de vinete* («σαλάτα μελιτζάνας»). Όπως και η ελληνική μελιτζανοσαλάτα, δεν περιέχει ταχίνι και παρασκευάζεται από ψιλοκομμένη ψητή μελιτζάνα, ψιλοκομμένα κρεμμύδια, και ηλιέλαιο (όχι ελαιόλαδο), αλάτι και, προαιρετικά, μαγιονέζα.

Το πιάτο έγινε μέρος της ισραηλινής κουζίνας κατά την περίοδο λιτότητας 1949-1959 στο Ισραήλ, όταν υιοθετήθηκε από τις κουζίνες των γειτονικών αραβικών χωρών. Χρησιμοποιήθηκε ως υποκατάστατο κρέατος και παρέμεινε δημοφιλές μετά το τέλος της οικονομικής κρίσης. Χρησιμοποιείται συνήθως ως σνακ ή για να σερβίρεται σε επισκέπτες.

## Δείτε επίσης

* Κατάλογος αραβικών σαλατών

## Παραπομπές


Κατηγορία:Λεβαντίνικη κουζίνα
Βρεττάκος (αποσαφήνιση)

Εκτός από τον λογοτέχνη **[[Νικηφόρος Βρεττάκος|Νικηφόρο Βρεττάκο]]**, το ελληνικό επώνυμο **Βρεττάκος** μπορεί να αναφέρεται σε κάποιο από τα παρακάτω πρόσωπα:

* Γεώργιος Βρεττάκος (γενν. 1987), μηχανολόγος μηχανικός και βουλευτής Β' εκλογικής περιφέρειας Πειραιά
* Δημήτριος Βρεττάκος (1933-2014), βουλευτής Β΄ Αθηνών
* Λεωνίδας Βρεττάκος (1905-1985), γεωπόνος, ταγματασφαλίτης και κατόπιν βουλευτής Λακωνίας

## Δείτε επίσης
* Ελένη Βρεττάκου
Εθνικό Μουσείο του Τατζικιστάν

Το **Εθνικό Μουσείο του Τατζικιστάν** (, τατζικικά: Осорхонаи миллии Таджикиста) είναι μουσείο στο Ντουσάνμπε, την πρωτεύουσα του Τατζικιστάν.

## Πληροφορίες
Το μουσείο έχει συνολική έκταση 24.000 μ2, εκ των οποίων πάνω από 15.000 μ2 αποτελούν εκθεσιακές αίθουσες. Αποτελείται από τέσσερα εκθεσιακά τμήματα - Τμήμα Φυσικής Ιστορίας, Τμήμα Αρχαίας και Μεσαιωνικής Ιστορικής, Τμήματος Σύγχρονης Ιστορίας και Τμήμα Καλών και Εφαρμοσμένων Τεχνών.

## Εικόνες

Αρχείο:Dushanbe_-_National_Museum_of_Antiquities_-_Takhti_Sangin_Site.jpg|Ελληνιστικός σάτυρος.
Αρχείο:Dushanbe_-_National_Museum_of_Antiquities_-_Takhti_Sangin_Site,_3rd-4th_c_BC.jpg|Ελληνιστικό αγαλματίδιο του 3ου-4ου αιώνα π.Χ.
Αρχείο:Dushanbe_-_National_Museum_-_Statue_of_a_Woman_-_Takhti_Sangin,_2nd-3rd_c_BC.jpg|Ελληνιστικό αγαλματίδιο του 2ου-3ου αιώνα π.Χ.
Αρχείο:Dushanbe_-_National_Museum_-_Clay_Panel_-_Kofirqala,_7th_c_AD.jpg|Πήλινη πλάκα του 7ου αιώνα μ.Χ.


## Παραπομπές


## Εξωτερικοί σύνδεσμοι

* 
* 

Κατηγορία:Μουσεία στο Τατζικιστάν
Τατζικισταν Εθνικο Μουσειο
Φρόμπα

Η **Φρόμπα** (, ) είναι χωριό των Νήσων Φερόες και βρίσκεται στην ανατολική ακτή του νησιού Σούντουροϊ. Η Φρόμπα και τα γειτονικά χωριά Τβόροϊρι, Τρόνγκισβαγκουρ, Ørðavíkarlíð και Øravík αποτελούν τον Δήμο του Τβόροϊρι. Τον Ιανουάριο του 2025 ο πληθυσμός του χωριού ήταν 261 κάτοικοι ενώ ο πληθυσμός του δήμου ήταν 1.742 κάτοικοι (εκτίμηση 1-2024).

## Gallery

Εικόνα:002 Froðba Basaltformationer.JPG|Βασαλτικοί βράχοι
Εικόνα:Columnar basalt at Froðba, Faroe Islands.jpg|Στήλη βασάλτη δίπλα στην οδό Froðbiarvegur
Εικόνα:003 Froðba grotten Hol í Hellu.jpg|Οι χαρακτηριστικοί βράχοι του *Hol í Hellu*
Εικόνα:004 Froðba Hól í Hellu.jpg|*Hol í Hellu* μια σπηλιά ανατολικά της Φρόμπα
Εικόνα:001 Froðba.JPG|Η Φρόμπα
Εικόνα:007 Frobiarnipa.JPG|Θέα από την Froðbiarnípa στα μικρά νησιά Λίτλα Ντίμουν, Στόρα Ντίμουν και Σκούβοϊ
Εικόνα:Frodba Suduroy Faroeislands March 2010.JPG|Η Φρόμπα από το πλοίο Smyril
Εικόνα:Frodbiarnipa Suduroy Faroe Islands View From Smyril.JPG|Froðbiarnípa, από το πλοίο Smyril


## Παραπομπές


## Εξωτερικοί σύνδεσμοι
* 
* Φρόμπα 

Κατηγορία:Γεωγραφία των Νήσων Φερόες
Σαββόπουλος (αποσαφήνιση)

Εκτός από τον γνωστό τραγουδοποιό **[[Διονύσης Σαββόπουλος|Διονύση Σαββόπουλο]]**, το ελληνικό επώνυμο **Σαββόπουλος** μπορεί να αναφέρεται σε κάποιο από τα παρακάτω πρόσωπα:

* Βασίλης και Δημήτρης Σαββόπουλος (21ος αι.), μέλη του ελληνικού συγκροτήματος της ραπ μουσικής ΒήταΠεις, γνωστοί ως Mr.Tickles και J-Turn αντιστοίχως
* Δημήτριος Σαββόπουλος (γενν. 1966), αντιπεριφερειάρχης Καστοριάς
* Ευάγγελος Σαββόπουλος (1917-1995), πολιτικός, βιομήχανος, οικονομολόγος και συγγραφέας, που διετέλεσε βουλευτής Πειραιώς και υπουργός σε διάφορα υπουργεία
* Πάνος Σαββόπουλος, συνθέτης, στιχουργός και τραγουδιστής
Μπορτζόμι

Το **Μπορτζόμι** (γεωργ. ბორჯომი) είναι μικρή τουριστική πόλη στη νοτιοκεντρική Γεωργία, με πληθυσμό 11.173 κατοίκους το 2024. Απέχει 165 χιλιόμετρα από την Τιφλίδα (την πρωτεύουσα της χώρας) και είναι ο ένας από τους 6 δήμους της περιοχής Σάμτσχε-Τζαβαχέτι. Βρίσκεται στο βορειοδυτικό μέρος της περιοχής αυτής και στο ανατολικό άκρο του Εθνικού Πάρκου Μπορζόμ-Χαραγκουαλί, μέσα στο γραφικό ομώνυμο Φαράγγι του Μπορτζόμι.

Η πόλη είναι αξιοσημείωτη για την εξαγωγή του ομώνυμου μεταλλικού νερού, για το θερινό ανάκτορο των Ρομανόφ στο Λικάνι και για το προαναφερθέν εθνικό πάρκο-δρυμό. Το νερό του Μπορτζόμι, που πηγάζει από αρκετές πηγές, είναι πολύ γνωστό σε όλη τη χώρα, καθώς και σε άλλα κράτη που αποτελούσαν τμήμα της πρώην ΕΣΣΔ. Η εμφιάλωσή του αποτελεί μείζονα πηγή εισοδήματος για την περιοχή. Εξαιτίας των υποτιθέμενων θεραπευτικών ιδιοτήτων του, η πόλη είναι συχνός προορισμός για ανθρώπους με προβλήματα υγείας. Το Μπορτζόμι είναι επίσης γνωστό για το μεγαλύτερο σε έκταση θεματικό οικολογικό ψυχαγωγικό πάρκο σε ολόκληρο τον Καύκασο.

Το Μπορτζόμι, από κοινού με το χιονοδρομικό κέντρο Μπακουριάνι, τέθηκε τον Ιούνιο του 2005 υποψήφιο από τη Γεωργία για την διοργάνωση των Χειμερινών Ολυμπιακών Αγώνων του 2014, αλλά η υποψηφιότητά του απορρίφθηκε από τη Διεθνής Ολυμπιακή Επιτροπή στις 22 Ιουνίου 2006.

## Παραπομπές


Μπορτζομι
Τσιατούρα

Η **Τσιατούρα** (γεωργ. ჭიათურა) είναι μικρή πόλη στην περιοχή Ιμερέτι της περιφέρειας της Δυτικής Γεωργία.  Το 1989 είχε πληθυσμό περίπου 30.000 κατοίκους. Η πόλη είναι γνωστή για το σύστημα τελεφερίκ που συνδέει το κέντρο της πόλης με τους οικισμούς εξόρυξης στους γύρω λόφους.
Η πόλη βρίσκεται στην ενδοχώρα, σε ορεινή κοιλάδα στις όχθες του ποταμού Qvirila.

## Γεωγραφία και ιστορία
Το 1879 ο Γεωργιανός ποιητής Ακάκι Τσερετέλι εξερεύνησε την περιοχή αναζητώντας μεταλλεύματα μαγγανίου και σιδήρου, ανακαλύπτοντας κοιτάσματα στην περιοχή. Μετά από άλλες έντονες εξερευνήσεις ανακαλύφθηκε ότι υπάρχουν διάφορα στρώματα εμπορικά εκμεταλλεύσιμου οξειδίου του μαγγανίου, υπεροξειδίου και ανθρακικού άλατος με πάχος που κυμαίνεται μεταξύ 0,2 και 16 μέτρων. Το κράτος δημιούργησε το JSC Chiaturmanganese company για τη διαχείριση και εκμετάλλευση του τεράστιου κοιτάσματος. 

Το ακαθάριστο ισοζύγιο των επεξεργάσιμων μεταλλευμάτων μαγγανίου όλων των εμπορικών κατηγοριών εκτιμάται σε 239 εκατομμύρια τόνους, τα οποία περιλαμβάνουν μεταλλεύματα οξειδίου του μαγγανίου (41,6%), ανθρακικά μεταλλεύματα (39%) και μεταλλεύματα υπεροξειδίου (19%). Για τη μεταφορά μεταλλεύματος μαγγανίου στο εργοστάσιο σιδηροκραμάτων στο Ζεσταπόνι, η εταιρία ανέπτυξε σιδηροδρομική σύνδεση η οποία, λειτουργεί σήμερα από τους Γεωργιανούς Σιδηροδρόμους και είναι πλήρως ηλεκτροδοτημένη. Η παραγωγή μαγγανίου αυξήθηκε στο 60% της παγκόσμιας παραγωγής έως το 1905.

## Δείτε επίσης
* Ιμερετία

## Παραπομπές


Τσιατουρ
Βλαντιμίρ Ντέλμπα

Ο **Βλαντιμίρ Βαλερέβιτς Ντέλμπα** (*Vladimir Valerevich Delba* , γενν. στις 26 Σεπτεμβρίου 1974) είναι πολιτικός από την Αμπχαζία, ο οποίος υπηρετεί ως πρωθυπουργός της Αμπχαζίας από τις 3 Απριλίου 2025, έχοντας αρχικά διοριστεί από τον Μπάντρα Γκούμπα ως υπηρεσιακός πρωθυπουργός στις 3 Μαρτίου 2025. Υπηρέτησε επίσης ως υπουργός Οικονομικών και αναπληρωτής πρωθυπουργός στην κυβέρνηση του προέδρου Ανκβάμπ, καθώς και για σύντομο διάστημα ως πρωθυπουργός το 2014.

## Πολιτική σταδιοδρομία
Αφού υπηρέτησε ως αναπληρωτής υπουργός Οικονομικών στην κυβέρνηση του προέδρου Σεργκέι Μπαγκάπς, ο Ντέλμπα διορίστηκε υπουργός Οικονομικών και αναπληρωτής πρωθυπουργός από τον Αλεξάντερ Ανκβάμπ στις 10 Οκτωβρίου 2011.

Στις 2 Ιουνίου 2014, μετά την παραίτηση του Λεονίντ Λακερμπάια ως αποτέλεσμα της πολιτικής κρίσης στην Αμπχαζία του 2014, ο Βλαντιμίρ Ντέλμπα διορίστηκε υπηρεσιακός πρωθυπουργός. Μετά την εκλογή του προέδρου Ραούλ Χατζίμπα, διαδέχθηκε τον Ντέλμπα ο Μπεσλάν Μπούτμπα στις 29 Σεπτεμβρίου.

## Παραπομπές


Κατηγορία:Πρωθυπουργοί της Αμπχαζίας
Κομητεία Ρεφούτζιο (Τέξας)

Η **Κομητεία Ρεφούτζιο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 6,741 κάτοικοι. Η διοικητική πρωτεύουσα (*έδρα*) είναι το Ρεφούτζιο. Η κομητεία ιδρύθηκε ως δήμος του Μεξικού το 1834 και ταξινομήθηκε ως κομητεία το 1837.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 818 τετραγωνικών μιλίων (2.120 km2 ) , εκ των οποίων τα 48 τετραγωνικά μίλια (120 km2) καλύπτονται από νερό.

### Γειτονικές κομητείες
 
*Κομητεία Βικτώρια (βόρεια)
*Κομητεία Κάλχουν (βορειοανατολικά)
*Κομητεία Αράνσας (νοτιοανατολικά)
*Κομητεία Σαν Πατρίσιο (νότια)
*Κομητεία Μπι (δυτικά)
*Κομητεία Γκόλιαντ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Ριβς (Τέξας)

Η **Κομητεία Ριβς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 14,748 κάτοικοι. Η διοικητική πρωτεύουσα (*έδρα*) και η πιο πυκνοκατοικημένη πόλη της είναι το Πέκος.

Η κομητεία δημιουργήθηκε στις 14 Απριλίου 1883 και οργανώθηκε στις 4 Νοεμβρίου 1884. Ονομάστηκε από τον Τζορτζ Ρ. Ριβς , νομοθέτη της πολιτείας του Τέξας και συνταγματάρχη του Συνομοσπονδιακού Στρατού. Είναι μία από τις εννέα κομητείες που αποτελούν την περιοχή Τρανς-Πέκος του Δυτικού Τέξας. Η κομητεία Ριβς αποτελεί τη μικροπολιτική στατιστική περιοχή του Πέκος.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση
2.642,071 τετραγωνικά μίλια (6.842,93 km2 ) , εκ των οποίων 2.635,354 τετραγωνικά μίλια (6.825,54 km2 ) είναι γη και 6,717 τετραγωνικά μίλια (17,40 km2 ) είναι νερό. Είναι η 9η μεγαλύτερη κομητεία στο Τέξας σε συνολική έκταση.

### Γειτονικές κομητείες
 
*Κομητεία Έντυ, Νέο Μεξικό (βόρεια)
*Κομητεία Λόβινγκ (βορειοανατολικά)
*Κομητεία Ουόρντ (ανατολικά)
*Κομητεία Πέκος (νοτιοανατολικά)
*Κομητεία Τζεφ Ντέιβις (νότια)
*Κομητεία Κάλμπερσον (δυτικά)

## Παραπομπές


Κατηγορία:Κομητείες του Τέξας
Κομητεία Ρόκγουολ (Τέξας)

Η **Κομητεία Ρόκγουολ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 107,819 κάτοικοι. Η διοικητική πρωτεύουσα (*έδρα*) είναι το Ρόκγουολ.

Η κομητεία όπως και η πόλη πήραν το όνομά τους από έναν υπόγειο βραχώδη σχηματισμό που μοιάζει με τείχος και εκτείνεται σε όλη την κομητεία. Η κομητεία Ρόκγουολ αποτελεί μέρος της μητροπολιτικής στατιστικής περιοχής Ντάλας-Φορτ Γουόρθ-Άρλινγκτον.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 148,933 τετραγωνικά μίλια (385,73 km2 ) , εκ των οποίων τα 127,210 τετραγωνικά μίλια (329,47 km2 ) είναι γη και τα 21,723 τετραγωνικά μίλια (56,26 km2 ) είναι νερό. Είναι η 254η μεγαλύτερη κομητεία στο Τέξας σε συνολική έκταση. Είναι η μικρότερη κομητεία σε έκταση στο Τέξας.

### Γειτονικές κομητείες
 
*Κομητεία Κόλιν (βόρεια)
*Κομητεία Χαντ (ανατολικά)
*Κομητεία Κάουφμαν (νότια)
*Κομητεία Ντάλας (δυτικά)

## Παραπομπές


Κατηγορία:Κομητείες του Τέξας
Κούφαλος Άρτας

Ο **Κούφαλος** είναι οικισμός της Ηπείρου στην Περιφερειακή Ενότητα Άρτας και τον Δήμο Γεωργίου Καραϊσκάκη.

## Γενικά στοιχεία
Ο Κούφαλος βρίσκεται βόρεια των Ορέων Βάλτου, σε υψόμετρο 570 μέτρα. Το χωριό απέχει περίπου 40 χιλιόμετρα Α.-ΒΑ. από την Άρτα και 17  χιλιόμετρα Α.-ΒΑ. από την Άνω Καλεντίνη (έδρα του δήμου).  

Αναφέρεται επίσημα για πρώτη φορά ως ξεχωριστός οικισμός το 1940 να προσαρτάται στην τότε κοινότητα Διχομοιρίου. Σύμφωνα με το Πρόγραμμα «Καλλικράτης» και την τροποποίησή του Κλεισθένης Ι, ανήκει στην κοινότητα Διχομοιρίου που υπάγεται στη δημοτική ενότητα Ηρακλείας του Δήμου Γεωργίου Καραϊσκάκη ενώ σύμφωνα με την απογραφή του 2021 απογράφησαν 30 κάτοικοι. 

## Παραπομπές


Κατηγορία:Χωριά της περιφερειακής ενότητας Άρτας
Κατηγορία:Δήμος Γεωργίου Καραϊσκάκη
Κομητεία Σαν Πατρίσιο (Τέξας)

Η **Κομητεία Σαν Πατρίσιο** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 68,755 κάτοικοι. Η διοικητική πρωτεύουσα (*έδρα*) είναι το Σίντον.

Η κομητεία ιδρύθηκε το 1845  και πήρε το όνομά της από τον Άγιο Πατρίκιο (ισπανικά:(San Patricio), ο οποίος είναι ο κύριος προστάτης άγιος της πατρίδας των πρώτων Ιρλανδών αποίκων. Η κομητεία Σαν Πατρίσιο αποτελεί μέρος της μητροπολιτικής στατιστικής περιοχής Κόρπους Κρίστι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 708 τετραγωνικών μιλίων (1.830 km2) , εκ των οποίων τα 693 τετραγωνικά μίλια (1.790 km2 ) είναι γη και τα 14 τετραγωνικά μίλια (36 km2) καλύπτονται από νερό. Ο Κόλπος του Μεξικού σχηματίζει τα ανατολικά σύνορα της κομητείας.

### Γειτονικές κομητείες
 
*Κομητεία Μπι (βόρεια)
*Κομητεία Ρεφούτζιο (βόρεια)
*Κομητεία Αράνσας (βορειοανατολικά)
*Κομητεία Νουέσες (νότια)
*Κομητεία Τζιμ Γουέλς (νοτιοδυτικά)
*Κομητεία Λάιβ Όουκ (βορειοδυτικά)

## Παραπομπές


Κατηγορία:Κομητείες του Τέξας
Κομητεία Στίβενς (Τέξας)

Η **Κομητεία Στίβενς** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 9,101 κάτοικοι. Η διοικητική πρωτεύουσα (*έδρα*) είναι το Μπρέκενριντζ. Η κομητεία δημιουργήθηκε το 1858 και οργανώθηκε το 1876. Αρχικά ονομαζόταν Κομητεία Μπιουκάναν , από τον Πρόεδρο των ΗΠΑ Τζέιμς Μπιουκάναν, αλλά μετονομάστηκε το 1861 προς τιμήν του Αλεξάντερ Χ. Στίβενς, αντιπροέδρου των Συνομόσπονδων Πολιτειών της Αμερικής.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 921 τετραγωνικά μίλια (2.390 km2), εκ των οποίων τα 897 τετραγωνικά μίλια (2.320 km2) είναι στεριά και τα 25 τετραγωνικά μίλια (65 km2 ) καλύπτονται από νερό.

### Γειτονικές κομητείες
*Κομητεία Γιανγκ (βόρεια)
*Κομητεία Πάλο Πίντο (ανατολικά)
*Κομητεία Ήστλαντ (νότια)
*Κομητεία Σάκελφορντ (δυτικά)
*Κομητεία Θρόκμορτον (βορειοδυτικά)

## Παραπομπές


Κατηγορία:Κομητείες του Τέξας
Κομητεία Σάτον (Τέξας)

Η **Κομητεία Σάτον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 3,372 κάτοικοι. Η διοικητική πρωτεύουσα (*έδρα*) είναι η Σονόρα.

Η κομητεία δημιουργήθηκε το 1887 και οργανώθηκε το 1890. Η κομητεία Σάτον πήρε το όνομά της από τον Τζον Σ. Σάτον, αξιωματικό του Συνομοσπονδιακού Στρατού.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  1.454 τετραγωνικών μιλίων (3.770 km2) , εκ των οποίων τα 1.454 τετραγωνικά μίλια (3.770 km2 ) είναι γη και τα 0,5 τετραγωνικά μίλια (1,3 km2 ) (0,03%) είναι νερό.

### Γειτονικές κομητείες
 
*Κομητεία Σλέιχερ (βόρεια)
*Κομητεία Μενάρντ (βορειοανατολικά)
*Κομητεία Κιμπλ (ανατολικά)
*Κομητεία Έντουαρντς (νότια)
*Κομητεία Βαλ Βέρντε (νοτιοδυτικά)
*Κομητεία Κρόκετ (δυτικά)

## Παραπομπές


Κατηγορία:Κομητείες του Τέξας
Κομητεία Σουίσερ (Τέξας)

Η **Κομητεία Σουίσερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός ήταν 6,971 κάτοικοι. Η διοικητική πρωτεύουσα (*έδρα*) είναι η Τούλια.

Η κομητεία δημιουργήθηκε το 1876 και αργότερα οργανώθηκε το 1890. Ονομάστηκε έτσι από τον Τζέιμς Τζ. Σουίσερ, στρατιώτη της Επανάστασης του Τέξας και υπογράφοντα τη Διακήρυξη Ανεξαρτησίας του Τέξας.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 901 τετραγωνικών μιλίων (2.330 km2 ), εκ των οποίων τα 890 τετραγωνικά μίλια (2.300 km2 ) είναι γη και τα 11 τετραγωνικά μίλια (28 km2 ) είναι νερό.

### Γειτονικές κομητείες
 
*Κομητεία Ράνταλ (βόρεια)
*Κομητεία Άρμστρονγκ (βορειοανατολικά)
*Κομητεία Μπρίσκοου (ανατολικά)
*Κομητεία Φλόιντ (νοτιοανατολικά)
*Κομητεία Χέιλ (νότια)
*Κομητεία Κάστρο (δυτικά)

## Παραπομπές


Κατηγορία:Κομητείες του Τέξας
Τάγιε Άτσκε Σελασιέ

Ο **Τάγιε Ατσκέ Σελασιέ** (*Taye Atske Selassie Amde* (ታዬ አጽቀሥላሴ, γενν. 13 Ιανουαρίου 1956) είναι Αιθίοπας διπλωμάτης και πολιτικός, ο οποίος είναι πρόεδρος της Αιθιοπίας από τις 7 Οκτωβρίου 2024. είναι Αιθίοπας διπλωμάτης και πολιτικός, ο οποίος υπηρετεί ως πρόεδρος της Αιθιοπίας από τις 7 Οκτωβρίου 2024. Πριν αναλάβει αυτόν τον ρόλο, υπηρέτησε ως υπουργός Εξωτερικών.

## Πρώτα χρόνια και εκπαίδευση
Ο Τάγιε γεννήθηκε στο Ντεμπάρκ του Γκόνταρ στην επαρχία Μπεγκέμντερ. Έκανε μεταπτυχιακές σπουδές στο Πανεπιστήμιο της Αντίς Αμπέμπα και στο Πανεπιστήμιο του Λάνκαστερ στην Αγγλία στους τομείς της Πολιτικής Επιστήμης, των Διεθνών Σχέσεων και των Στρατηγικών Σπουδών.

## Διπλωματική σταδιοδρομία
Υπηρέτησε ως μόνιμος αντιπρόσωπος της Αιθιοπίας στα Ηνωμένα Έθνη από το 2018. Πριν τον διορισμό του στα Ηνωμένα Έθνη, υπηρέτησε ως Γενικός Πρόξενος της Αιθιοπίας στο Λος Άντζελες, καθώς και σε στρατηγικές θέσεις στην Ουάσινγκτον, τη Στοκχόλμη και κυρίως ως πρέσβης της Αιθιοπίας στην Αίγυπτο. Στις 18 Ιανουαρίου 2023 ο Τάγιε διορίστηκε ως Σύμβουλος Εξωτερικών Υποθέσεων του Πρωθυπουργού με βαθμό Υπουργού.

Στις 8 Φεβρουαρίου 2024 διαδέχθηκε τον Ντεμέκε Μεκονέν ως υπουργός Εξωτερικών μετά την παραίτηση του τελευταίου στις 26 Ιανουαρίου.

## Προεδρία

Στις 7 Οκτωβρίου 2024 διορίστηκε αιφνιδιαστικά Πρόεδρος της Αιθιοπίας, διαδεχόμενος την Σάλε-Γουόρκ Ζέουντα, της οποίας η θητεία έληξε εν μέσω φημών και δημόσιας συζήτησης. Ο διορισμός του Τάγιε ήρθε σε μια κρίσιμη περίοδο για την Αιθιοπία, με σημαντικές προκλήσεις στις διεθνείς σχέσεις και τις εσωτερικές συγκρούσεις.

## Παραπομπές


## Εξωτερικοί σύνδεσμοι

Κατηγορία:Πρόεδροι της Αιθιοπίας
Κατηγορία:Ηγέτες εν ενεργεία
Νήσος Λαβάν

thumb|Η θέση
Η **Νήσος Λαβάν** (περσ. جزیرهٔ لاوان), γνωστό παραδοσιακά ως «Νησί του κρυμμένου μαργαριταριού» ή Νησί του Σεΐχη Σοεΐμπ, είναι νησί του Ιράν στον Περσικό Κόλπο, με έκταση 78 τετραγωνικά χιλιόμετρα. Πάνω στο νησί υπάρχει ο ένας από τους 4 μεγάλους τερματικούς σταθμούς για την εξαγωγή πετρελαίου από το Ιράν. Το ίδιο το Λαβάν βρίσκεται πάνω από το «Κοίτασμα αερίου Λαβάν» (αγγλ. *Lawan gas field*), το οποίο περιέχει 270 δισεκατομμύρια κυβικά μέτρα φυσικού αερίου. Από διοικητικής πλευράς, το νησί υπάγεται στο Διαμέρισμα του Κις του Σαχρεστάν του Μπαντάρ Λενγκέχ, που με τη σειρά του ανήκει στην Επαρχία Χορμοζγκάν. Πάνω στο Λαβάν υπάρχει το ομώνυμο αεροδρόμιο.

## Δείτε επίσης
* Μπαντάρ Λενγκέχ
* Χαργκ

## Παραπομπές


Λαβαν
Εϋναλί

Το **Εϋναλί** ή **Ον ιμπν Αλί** (περσ.  عینالی ή عون بن علی) είναι βουνό ή μικρή οροσειρά βόρεια από την πόλη Ταμπρίζ (Ταυρίδα) του Ιράν. Κορυφές της είναι η {καθαυτό) Εϋναλί (υψόμετρο 1.800&nbsp;μέτρα), οι Χαλιλέχ (1.850&nbsp;μέτρα), Πακέχ-τσιν (1.945&nbsp;μ.), Μπαχλούλ (1.985&nbsp;μ.) και η ψηλότερη όλων Νταντ (2.378&nbsp;μέτρα). Στην κορυφή αυτή υπάρχει τάφος, που πιστεύεται ότι φιλοξενεί τις σορούς των δύο κληρικών στους οποίους αναφέρεται και η ονομασία του βουνού.

## Παραπομπές


Ευναλι
Όρος Ντεράκ

Το **όρος Ντερά(α)κ** ή **όρος Ντερόκ** (περσ. کوه دراک), γνωστό και ως *Kuh-eh Barfee* ή και ως «μητρικό όρος» είναι βουνό κοντά στην πόλη Σιράζ, στο νότιο Ιράν, στα δυτικά-βορειοδυτικά της. Αποκλήθηκε «μητρικό βουνό» επειδή του σχήμα του θυμίζει μια έγκυο γυναίκα ξαπλωμένη ανάσκελα, και *Kuh-eh Barfee* επειδή είναι συχνά χιονισμένο. Το υψόμετρο της κορυφής του είναι 2.900 μέτρα πάνω από την επιφάνεια της θάλασσας.

## Παραπομπές


Ντερακ
Οστορανκούχ

Το **Οστορανκούχ** (περσ. اشترانکوه) είναι βουνό κοντά στην πόλη Άζνα, στην Επαρχία Λορεστάν του δυτικού Ιράν. Η υψηλότερη κορυφή του φθάνει σε υψόμετρο 4.050 μέτρα πάνω από την επιφάνεια της θάλασσας. Η ονομασία του σημαίνει «βουνό των καμηλών στην περσική γλώσσα, επειδή οι οκτώ υψηλές κορυφές του μοιάζουν με καραβάνι από καμήλες.

## Παραπομπές


Οστορανκουχ
Κρίστιαν Σμιτ

O **Χανς Κρίστιαν Φρίντριχ Σμιτ** (*Christian Schmidt*, γεννημένος στις 26 Αυγούστου 1957) είναι Γερμανός πολιτικός και μέλος της Χριστιανοκοινωνικής Ένωσης στη Βαυαρία (CSU), ο οποίος υπηρετεί ως Ύπατος Εκπρόσωπος για τη Βοσνία και Ερζεγοβίνη από τον Αύγουστο του 2021. Ο διορισμός του αμφισβητήθηκε από τη Ρωσία, την Κίνα και την πολιτική ηγεσία της Σερβικής Δημοκρατίας, οι οποίοι αμφισβήτησαν τη νομιμότητά του. Ως Ύπατος Εκπρόσωπος, έχει κάνει χρήση των εξουσιών του για να αλλάξει εκλογικούς και συνταγματικούς κανόνες, γεγονός που έχει προκαλέσει τόσο υποστήριξη όσο και κριτική.

Ο Σμιτ υπηρέτησε ως Ομοσπονδιακός Υπουργός Τροφίμων και Γεωργίας από το 2014 έως το 2018. Υπήρξε Κοινοβουλευτικός Γραμματέας του Κράτους στο Ομοσπονδιακό Υπουργείο Άμυνας της Γερμανίας από το 2005 έως το 2013, καθώς και Κοινοβουλευτικός Γραμματέας του Κράτους στο Ομοσπονδιακό Υπουργείο Οικονομικής Συνεργασίας και Ανάπτυξης από τον Δεκέμβριο του 2013 έως τον Φεβρουάριο του 2014. Υπήρξε μέλος του Μπούντεσταγκ για την εκλογική περιφέρεια Φυρτ από το 1990 έως το 2021.

## Παραπομπές


Κατηγορία:Γερμανοί πολιτικοί
Κομητεία Φάννιν (Τέξας)

Η **Κομητεία Φάννιν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, ο πληθυσμός της ήταν 35.662 κάτοικοι,καθιστώντας την την 87η πιο πυκνοκατοικημένη κομητεία στο Τέξας. Η διοικητική πρωτεύουσα (*έδρα*) είναι το Μπόναμ.
 
Η κομητεία δημιουργήθηκε το 1837 και οργανώθηκε τον επόμενο χρόνο. Πήρε το όνομά της από τον Τζέιμς Φάννιν, ο οποίος διοικούσε την ομάδα των Τεξανών που σκοτώθηκαν στη Σφαγή του Γκολιάντ κατά τη διάρκεια της Επανάστασης του Τέξας.

Ολόκληρη η κομητεία Φάνιν αποτελεί μέρος της μικροπολιτικής στατιστικής περιοχής Μπόναμ και της συνδυασμένης στατιστικής περιοχής Ντάλας-Φορτ Γουόρθ.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση  899 τετραγωνικών μιλίων (2.330 km2 ) , εκ των οποίων τα 8,0 τετραγωνικά μίλια (21 km2 ) καλύπτονται από νερό.

### Γειτονικές κομητείες
 
*Κομητεία Μπράιαν, Οκλαχόμα (βόρεια)
*Κομητεία Λαμάρ (ανατολικά)
*Κομητεία Δέλτα (νοτιοανατολικά)
*Κομητεία Χαντ (νότια)
*Κομητεία Κόλιν (νοτιοδυτικά)
*Κομητεία Γκρέισον (δυτικά)

## Παραπομπές


Κατηγορία:Κομητείες του Τέξας